**FIŞA MĂSURII**

**INCURAJAREA INVESTITIILOR IN SECTORUL DE PROCESARE SI COMERCIALIZARE A PRODUSELOR AGRICOLE ŞI POMICOLE – CODUL MASURII – M4/3A**

Tipul măsurii:☒ INVESTIŢII

☐ SERVICII

☐ SPRIJIN FORFETAR

**1.Descrierea generală a măsurii, inclusiv a logicii de intervenţie a acesteia şi a contribuţiei la priorităţile strategiei, la domeniile de intervenţie, la obiectivele transversale şi a complementarităţii cu alte măsuri din SDL**

Prezenta măsură urmăreşte îmbunătăţirea eficienţei sectorului de prelucrare şi comercializare a produselor agricole şi pomicole prin încurajarea investiţiilor necesare pentru dezvoltare. La nivelul teritoriului GAL Colinele Olteniei s-a dovedit ca exista perspective ridicate pentru dezvoltarea infrastructurii de procesare, depozitare, comercializare a produselor vegetale si animale, astfel ca pentru perioada de programare 2014-2020, GAL isi propune sustinerea unor astfel de investitii. Vor fi prioritizate actiunile inovative si performantele de mediu, crearea de locuri de munca, iar, ca tinta finala, creşterea valorii produselor prin respectarea condiţiilor de calitate şi de siguranţă alimentară precum şi satisfacerea cerinţelor de piaţă. Modernizarea procesului de prelucrare a producţiei agricole prin implementarea de noi tehnologii este o şansă care ar putea duce la o reala dezvoltare economică a teritoriului GAL iar imbunătăţirea marketingului reprezintă o premisă a creşterii competitivităţii şi a valorificării produselor locale prin crearea de oportunităţi de colectare, procesare, depozitare, intermediere şi comercializare a produselor.

Prezenta măsura contribuie la următoarele obiective de dezvoltare rurală, conform art. 4 din Reg. (UE) nr. 1305/2013: a) favorizarea competitivităţii agriculturii; b) asigurarea gestionării durabile a resurselor naturale şi combaterea schimbărilor climatice; c) obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă.

Măsura de faţă are ca obiective specifice: sprijinirea unităţilor de procesare şi comercializare a produselor agricole şi pomicole din teritoriul GAL Colinele Olteniei; îmbunătăţirea eficienţei activităţii de procesare si comercializare şi a calităţii produselor; imbunătăţirea veniturilor întreprinderilor sprijinite.

Măsura contribuie la prioritatea 3 prevăzută la art. 5, Reg. (UE) nr. 1305/2013, precum şi la prioritatea O2 P2 DI2A din cadrul SDL.

Totodata măsura corespunde obiectivelor art. 17 din Reg. (UE) nr. 1305/2013.

Nu in ultimul rand, masura contribuie la domeniul de interventie 3A de la art. 5, Reg. (UE) nr. 1305/2013.

Măsura contribuie la obiectivele transversale ale Reg. (UE) nr. 1305/2013, legate de inovare, de protecţia mediului, în conformitate cu art. 5 din regulamentul amintit, astfel:

*Inovare:* Sprijinul va viza încurajarea implementarii acelor tehnologii şi echipamente cu caracter inovator, care vor conduce la utilizarea, la o scară mai largă, a tehnologiilor moderne.

*Protecţia mediului:* Sprijinul va viza investiţiile cu impact in reducerea amprentei asupra mediului prin încurajarea de noi metode de păstrare a producţiei agroalimentare, pentru creşterea siguranţei alimentare, produse adaptate mai bine cerinţelor pieţei, metode de utilizare a deşeurilor şi de epurare a apei pentru protejarea mediului, anveloparea clădirilor.

Complementaritatea cu alte măsuri din SDL: Măsura M3 Sprijinirea creării de noi activităţi economice neagricole.

Sinergia cu alte măsuri din SDL: Măsura M5 Sprijinirea agricultorilor tineri, Măsura 6 Sprijinirea fermelor mici, măsuri care conduc la realizarea obiectivului de dezvoltare 2 Favorizarea competitivităţii agriculturii ca principala activitate economică aducătoare de venituri populaţiei din teritoriul GAL Colinele Olteniei.

**2.Valoarea adăugată a măsurii**

Valoarea adăugată a măsurii se reflectă în stimularea potenţialului resurselor locale, în îmbunătăţirea performanţelor economice ale unităţilor de procesare şi comercializare a produselor agricole şi pomicole, în crearea de locuri de muncă, în ridicarea nivelului de trai al populaţiei, în dezvoltarea şi ameliorarea condiţiilor social-economice ale teritoriului GAL Colinele Olteniei, în particular, şi la nivel de regiune, în general.

**3.Trimiteri la alte acte legislative**

R (UE) Nr. 1303/2013; Recomandarea 2003/361/CE din 6 mai 2003; Comunicarea Comisiei nr. 2008/C155/02; Comunicarea Comisiei nr. 2008/C14/02; R Parlamentului European şi al Consiliului (UE) nr. 178/2002 din 28 ianuarie 2002; R (UE) nr. 852/2004 al Parlamentului European şi al Consiliului din 29 aprilie 2004; R (UE) nr. 651/2014 al Comisiei; R (UE) nr. 1407/2013 al Comisiei; R (UE) nr. 853/2004; R (UE) nr. 854/2004; R (UE) nr. 882/2004; R (UE) nr. 2073/2005 al Comisiei din 15 noiembrie 2005; R (UE) nr. 1881 din 19 decembrie 2006; R (UE) nr. 1333/2008 al Parlamentului European şi al Consiliului din 16 decembrie 2008; Legea 31/1990; Legea nr. 346/2004; Legea cooperaţiei agricole nr. 566/2004; Legea nr. 1/2005; Ordonanţa Guvernului nr. 37/2005; OUG 44/2008; HG 445/2009; Ordinul nr. 135 din 10 februarie 2010; Ordinul nr. 119/2014; Ordinul 10/2008; Ordinul 111/2008; Ordin 57 din 2010.

**4.Beneficiari direcţi/indirecţi (grup ţintă)**

Întreprinderi, cooperative şi grupuri de producători definite conform legislaţiei naţionale în vigoare.

**5.Tip de sprijin**

Rambursarea costurilor eligibile suportate şi plătite efectiv art.67, Reg (UE)1303/2013.

**6.Tipuri de acţiuni eligibile şi neeligibile**

*Tipuri de acţiuni eligibile*

* Înfiinţarea, extinderea şi/sau modernizarea şi dotarea unităţilor de procesare, inclusiv investiţii privind marketingul produselor (ex. etichetare, ambalare);
* Înfiinţarea, extinderea şi/sau modernizarea de reţelele locale de colectare, recepţie, depozitare, condiţionare, sortare şi capacităţi de ambalare**;**
* Îmbunătăţirea controlului intern al calităţii şi conformarea cu noile standarde impuse de legislaţia europeană pentru prelucrarea şi comercializarea produselor agro-alimentare;
* Producerea şi utilizarea energiei din surse regenerabile (solară, eoliană, geotermală), a energiei produsă cu ajutorul pompelor de căldură, în cadrul unităţii procesatoare exclusiv pentru consumul propriu şi investiţii pentru îmbunătăţirea eficienţei energetice, ca şi operaţiuni din cadrul unui proiect mai mare de investiţii;
* Organizarea şi implementarea sistemelor de management a calităţii şi de siguranţă alimentară, dacă sunt în legătură cu investiţiile corporale ale proiectului;
* Achiziţia proiectului;
* Achiziţionarea de software, identificat ca necesar în documentaţia tehnico-economică a proiectului.

*Tipuri de acţiuni neeligibile*

* Achiziţia de clădiri
* Producţia de biocombustibili şi peleţi;
* Investiţiile pentru unităţi de ecarisaj;
* Producţia şi comercializarea produselor vinicole sprijinite prin *Programul naţional de sprijin al României în sectorul vitivinicol 2014-2018*, cu modificările şi completările ulterioare;
* Procesarea şi comercializarea produselor agricole finanţate în cadrul subprogramului pomicol;
* Procesarea produselor pescăreşti.

**7.Condiţii de eligibilitate**

* Solicitantul trebuie să se încadreze în categoria beneficiarilor eligibili;
* Investiţia trebuie să se încadreze în cel puţin una din acţiunile eligibile prevăzute prin măsură;
* Solicitantul trebuie să demonstreze asigurarea cofinanţării investiţiei;
* Solicitantul trebuie să demonstreze viabilitatea economică a investiţiei;
* Solicitantul nu trebuie să fie în dificultate, în conformitate cu legislaţia în vigoare;
* Solicitantul va demostra ca profitul mediu anual (ca medie a ultimilor trei ani fiscali) nu depăşeşte de 4 ori valoarea sprijinului solicitat;
* Investiţia va respecta prevederile legislaţiei în vigoare din domeniul sănătate publică, sanitar-veterinar şi siguranţă alimentară;
* Sprijinul va fi limitat la investiţii în procesarea produselor agricole şi pomicole incluse în lista cuprinsă în Anexa I la Tratatul de Instituire a Comunităţii Europene în scopul obţinerii de produse Anexa I şi non-Anexa I;
* Investiţia trebuie facută doar în unităţile teritorial administrative prezente în anexa din Cadrul Naţional de Implementare aferentă STP, exceptând procesarea căpşunilor, pentru sectorul pomicol; Se acceptă finanţarea altor specii care nu sunt cuprinse în anexă, în baza unei analize locale a unui institut ceritificat care să ateste potenţialul speciei respective într-o anumită zona;
* Investiţiile destinate obţinerii băuturilor alcoolice pot fi efectuate doar de beneficiarii care se încadrează în definiţia microîntreprinderilor conform Legii 346/2004 cu modificările şi completările ulterioare şi/sau în definiţia formelor asociative (grupuri de producători şi cooperative), pentru sectorul pomicol.

**8.Criterii de selecţie**

Principiile în ceea ce priveşte stabilirea criteriilor de selecţie sunt următoarele:

* principiul potenţialului agricol/ pomicol al zonei în care urmează să se realizeze investiţia;
* principiul produsului cu înaltă valoare adăugată (ex. produsele ecologice, tradiţionale, produse care participă la scheme de calitate recunoscute);
* principiul asocierii în cadrul cooperativelor sau a grupurilor de producători;
* principiul creării lanţurilor alimentare integrate, respectiv integrarea sistemelor de colectare, procesare şi comercializare
* alte criterii în acord cu specificul teritoriului.

Principiile de selecţie vor fi detaliate suplimentar în faza de implementare a SDL.

**9.Sume (aplicabile) şi rata sprijinului**

Intensitatea sprijinului nerambursabil va fi de 50% şi poate ajunge pâna la 70%, în cazul operaţiunilor sprijinite în cadrul PEI.

Valoarea sprijinului public nerambursabil nu va depasi 200.000 euro.

Valoarea totala a proiectului nu va depasi 400.000 euro.

**10.Indicatori de monitorizare**

Indicatorii stabiliti sunt urmatorii:

* numar de unitati sprijinite/ beneficiari sprijiniti, minim 1;
* numar de proiecte care includ teme de mediu/ tehnologii/procese inovatoare, minim 1;
* număr de locuri de muncă create, minim 1.